พระเจ้านาคทาสกะ

พระเจ้านาคทาสกะ () เป็นกษัตริย์ราชวงศ์หารยังกะพระองค์สุดท้าย ที่ปกครองแคว้นมคธ ในช่วงปี 437 และ 413 ปีก่อนคริสตกาล พระองค์ทรงทำรัฐประหาร สังหารพระเจ้ามุณฑะ พระราชบิดาของพระองค์เพื่อขึ้นครองราชบัลลังก์ การสิ้นสุดของราชวงศ์หารยังกะเกิดจากอำมาตย์ศิศุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีก เมื่อสิ้นพระเจ้านาคทาสกะ อำมาตย์ศิศุนาคได้ปราบดาภิเษกตนเองเป็นพระเจ้าแผ่นดินแห่งแคว้นมคธ เป็นปฐมกษัตริย์แห่งราชวงศ์ศิศุนาค

การทำรัฐประหารทั้ง 5 รัชกาล
นับตั้งแต่ พระเจ้าพิมพิสาร ถูกพระเจ้าอชาตศัตรู สังหารอย่างโหดเหี้ยมเพื่อชิงราชสมบัติ กษัตริย์แห่งแคว้นมคธก็ได้ทำการรัฐประหารเช่นนี้มาโดยตลอด ดังนี้
 พระเจ้าพิมพิสาร ถูกพระเจ้าอชาตศัตรู พระราชโอรสสังหาร
 พระเจ้าอชาตศัตรู ถูกพระเจ้าอุทัยภัทร พระราชโอรสสังหาร
 พระเจ้าอุทัยภัทร ถูกพระเจ้าอนุรุทธะ พระราชโอรสสังหาร
 พระเจ้าอนุรุทธะ ถูกพระเจ้ามุณฑะ พระราชโอรสสังหาร
 พระเจ้ามุณฑะ ถูกพระเจ้านาคทาสกะ พระราชโอรสสังหาร เป็นรัชกาลสุดท้าย ด้วยอำมาตย์ศิศุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีกต่อไป

อ้างอิง

แหล่งข้อมูลอื่น
 

พระมหากษัตริย์อินเดีย
ราชวงศ์หารยังกะ